4. pielikums
Valsts ieņēmumu dienesta rīkotā iepirkuma
“RISC serveru iegāde”,
iepirkuma identifikācijas Nr. FM VID 2024/188
 nolikumam

PROJEKTS

Līgums Nr. FM VID 2024/188
         “RISC serveru piegāde”

	Rīgā
	Dokumenta datums ir tā
elektroniskās parakstīšanas datums



Valsts ieņēmumu dienests, tā ģenerāldirektora _______________________________ personā, kur__ rīkojas saskaņā ar likumu “Par Valsts ieņēmumu dienestu” (turpmāk – Pasūtītājs; vai VID), no vienas puses, un
______________, tā ___________, kur_ rīkojas saskaņā ar statūtiem (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz atklātā konkursa Nr. FM VID 2024/188 “RISC serveru piegāde” rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs uzdod un Izpildītājs apņemas savlaicīgi un kvalitatīvi, atbilstoši Līguma un tā pielikumu noteikumiem, nodrošināt:
1.1.1. 2 (divu) jaunu, nelietotu RISC serveru ar 5 gadu ražotāja garantiju (turpmāk kopā – Serveri, katrs atsevišķi – Serveris) piegādi un iemontēšanu Pasūtītāja rīcībā esošajās statnēs (turpmāk – Piegāde);
1.1.2. 2 (divu) piegādāto Serveru konfigurēšanu un migrāciju (turpmāk – Darbi); 
1.2. Serveru Piegādes,  Darbu veikšanas un ražotāja garantijas nodrošināšanas vieta ir Pasūtītāja telpas Rīgā, Talejas ielā 1.
1.3. Detalizēta piegādājamo Serveru tehniskā specifikācija un cenas ir norādītas Līguma 1.pielikumā.
2. LĪGUMA SUMMA UN NORĒĶINU KĀRTĪBA
2.1. Līguma kopējā summa ir ________ EUR (__________ euro un __ centi) (Tiks papildināts atbilstoši izvēlētā pretendenta piedāvājumam) bez pievienotās vērtības nodokļa (turpmāk – PVN). PVN tiek maksāts papildus saskaņā ar spēkā esošo nodokļa likmi.
2.2. Līguma 1.pielikuma 3.punktā norādītajās Serveru cenās ir ietvertas visas izmaksas, kas saistītas ar Serveru vērtību, Piegādi, veicamajiem Darbiem, darbaspēka un transporta izdevumiem, ražotāja garantijas nodrošināšanu (t.sk. bojātā/-o Servera/-u vai to komponenšu aizstāšanu uz remonta laiku ar līdzvērtīgu/-iem vai augstākas veiktspējas Serveri/-iem vai to komponentēm), bojājumu novēršanu ražotāja garantijas laikā, nodokļiem (izņemot – PVN), nodevām, izmaksām nepieciešamo atļauju iegūšanai no trešajām personām un citām ar Līguma savlaicīgu, kvalitatīvu un pilnīgu izpildi saistītām izmaksām.
2.3. Pasūtītājs samaksu par Serveru Piegādi veic 30 (trīsdesmit) kalendāro dienu laikā no dienas, kad Līguma 10.1.2.apakšpunktā noteiktā Pasūtītāja pilnvarotā persona un Līguma 10.1.3.apakšpunktā noteiktā Izpildītāja pilnvarotā persona abpusēji ir parakstījušas Līguma 5.5.apakšpunktā minēto pavadzīmi par Serveru Piegādi.
2.4. Pasūtītājs samaksu par veiktajiem Darbiem veic 30 (trīsdesmit) kalendāro dienu laikā no dienas, kad Līguma 10.1.2.apakšpunktā noteiktā Pasūtītāja pilnvarotā persona un Līguma 10.1.3.apakšpunktā noteiktā Izpildītāja pilnvarotā persona abpusēji ir parakstījušas Līguma 5.9.apakšpunktā noteikto aktu par veiktajiem Darbiem un Izpildītājs ir iesniedzis rēķinu.
2.5. Izpildītājs Pasūtītājam rēķinus nosūta uz elektroniskā pasta adresi: FP.lietvediba@vid.gov.lv, e-rēķinus uz eAdresi: _EINVOICE_VID@90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi. Puses vienojas, ka pavadzīmes un akti var tikt sagatavoti arī elektroniski un tikt parakstīti ar drošu elektronisko parakstu.
2.6. Ja piemēroto sankciju dēļ Pasūtītājam nav tiesības veikt samaksu Izpildītājam par Serveru Piegādi un/vai veiktajiem Darbiem, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 10.7.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2.7. Visus maksājumus Pasūtītājs veic saskaņā ar Līgumā un tā 1.pielikuma 3.punktā noteiktajām cenām ar pārskaitījumu uz Izpildītāja norēķinu kontu bankā.
3. LĪGUMA DARBĪBAS TERMIŅŠ
3.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei. 
3.2. Pusēm ir tiesības izbeigt Līguma darbību, vismaz 30 (trīsdesmit) kalendārās dienas iepriekš rakstiski paziņojot par to otrai Pusei.
3.3. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
3.3.1. ja atbilstoši Starptautisko un Latvijas Republikas nacionālo sankciju likumam Līguma 10.7.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
3.3.2. [bookmark: _Hlk103009075]ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
3.4. Pasūtītājs nekavējoties vienpusēji atkāpjas no Līguma, ja attiecībā uz jauno Izpildītāja patiesā labuma guvēju, par kuru Izpildītājs sniedz informāciju Pasūtītājam atbilstoši Līguma 10.23.apakšpunktam, iestājas Ministru kabineta 2015.gada 28.jūlija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk – MK noteikumi Nr. 442) 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
3.5. [bookmark: _Hlk141379236]Līguma izbeigšanas gadījumā (izņemot Līguma 3.3. un 3.4.apakšpunktā noteiktos gadījumus) Izpildītājs saglabā pienākumu nodrošināt Līguma 6.punktā noteikto ražotāja  garantijas saistību savlaicīgu un kvalitatīvu izpildi.
4. PUŠU SAISTĪBAS
4.1. Izpildītājs apņemas:
4.1.1. savlaicīgi un kvalitatīvi veikt Serveru Piegādi un Darbus saskaņā ar Līguma un tā pielikumu noteikumiem;
4.1.2. piegādātajiem Serveriem nodrošināt 5 (piecu) gadu ražotāja garantiju no Līguma 5.5.apakšpunktā noteiktās pavadzīmes abpusējas parakstīšanas dienas saskaņā ar Līguma un tā pielikumu noteikumiem;
4.1.3. veikt pieteikto Servera/-u bojājumu novēršanu saskaņā ar Līguma 2.pielikumā noteikto bojājumu pieteikšanas un novēršanas kārtību;
4.1.4. [bookmark: _Hlk171405662]Līguma izpildē iesaistīt tikai tos speciālistus, kas ir norādīti Līguma 3.pielikumā. Nepieciešamības gadījumā Izpildītājs saskaņā ar Publisko iepirkumu likuma (turpmāk - PIL) 62.pantu ir tiesīgs nomainīt Līguma 3.pielikumā sākotnēji norādītos speciālistus ar citiem, kuri atbilst Līguma 3.pielikumā minētajām prasībām un kuri atbilst Līguma 10.23.apakšpunktā noteiktajām prasībām, kā arī piesaistīt Līguma darbu izpildē papildu speciālistus, bet tiem ir jāatbilst Līguma 10.23.apakšpunktā noteiktajām prasībām, to rakstiski saskaņojot ar ________________. Rakstiski saskaņojot speciālistu nomaiņu un papildus speciālista piesaisti, norāda piedāvātā speciālista vārdu, uzvārdu, personas kodu un esošo vai prognozējamo darba tiesisko attiecību veidu, kā arī iesniedz Pasūtītājam attiecīgā speciālista personīgo apliecinājumu, ka tas piekrīt fizisko personu datu apstrādei ar mērķi, lai Pasūtītājs varētu pārliecināties par piedāvātā speciālista atbilstību Līguma prasībām, tajā skaitā nosūtīt informāciju par piedāvāto speciālistu pārbaudei Satversmes aizsardzības birojam. Atbilstoši Ministru kabineta 2021. gada 6. jūlija noteikumu Nr.508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk – MK noteikumi Nr.508) 16.punktam, Ministru kabineta 2011.gada 1.februāra noteikumu Nr.100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” (turpmāk – MK noteikumi Nr.100) 6.punktam un, gadījumā, ja piedāvātais speciālists neatbilst MK noteikumu Nr.442 36.1punktam, atbilstoši MK noteikumu Nr. 442. 36.3punktam pirms speciālista nomaiņas vai papildu speciālista piesaistes saskaņošanas informāciju par speciālistu Pasūtītājs nosūtīs pārbaudei Satversmes aizsardzības birojam. Gadījumā, ja par Izpildītāja piedāvāto speciālistu tiks saņemts negatīvs atzinums no kompetentajām drošības iestādēm, speciālista nomaiņa un papildu speciālista piesaiste netiks saskaņota. Speciālistu nomaiņas gadījumā nav nepieciešams veikt Līguma grozījumus;
4.1.5. nodrošināt, ka visi Piegādātie Serveri atbilst CE (Conformité Européne, angļu valodā European health & safety product label) marķējuma standartam;
4.1.6. nodrošināt, ka Piegādātie Serveri nav iekļauti ražotāja “End of Sale” sarakstā; 
4.1.7. Līguma izpildē iesaistīt vismaz 2 (divus) speciālistus, kuru kvalifikācija atbilst Līguma 3.pielikumā speciālistiem izvirzītajām minimālajām prasībām; 
4.1.8. nodrošināt, ka katrs Serveris tā piegādes dienā ir apgādāts ar uzlīmi, uz kuras norādīts Servera seriālais numurs, Izpildītājs, servisa centra tālrunis, ražotāja garantijas termiņa beigu datums, Līguma numurs un datums;
4.1.9. nodrošināt, ka Serveriem ir nodrošināta Līgumā noteiktā ražotāja garantija, par ko Pasūtītājam ir iespējams pārliecināties Serveru ražotāja mājaslapā vai jāiesniedz attiecīgs ražotāja apliecinājums. Nepieciešamības gadījumā Izpildītājs nodrošina Pasūtītājam piekļuves rekvizītus Serveru ražotāja mājaslapai;
4.2.	Pasūtītājs apņemas savlaicīgi veikt samaksu Līguma 2.3. un 2.4.apakšpunktos noteiktajā kārtībā.
5. SERVERU PIEGĀDES UN DARBU VEIKŠANAS KĀRTĪBA
5.1. Izpildītājs 40 (četrdesmit) kalendāro dienu laikā no Līguma abpusējas parakstīšanas dienas izstrādā un apstiprina ar Pasūtītāju integrācijas plānu. Integrācijas plānu nosūta apstiprināšanai Pasūtītājam uz e-pasta adresi: vid@vid.gov.lv. Integrācijas plāns uzskatāms par apstiprinātu, kad Līguma 10.1.2.apakspunktā noteiktā Pasūtītāja pilnvarotā persona un Līguma 10.1.3.apakspunktā noteiktā Izpildītāja pilnvarotā persona abpusēji ar drošu elektronisko parakstu ir parakstījuši to.
5.2. Izpildītājs veic Serveru Piegādi 40 (četrdesmit) kalendāro dienu laikā pēc Līguma 10.1.1.apakspunktā noteiktās Pasūtītāja pilnvarotās personas pieprasījuma saņemšanas saskaņotā laikā (no pirmdienas līdz ceturtdienai no plkst.8.15 līdz 17.00 un piektdienās no plkst.8.15. līdz 15.45).
5.3. Ja, pieņemot Serveru Piegādi, tiek konstatēts, ka Izpildītāja piegādātais/-ie Serveris/-i neatbilst Līguma vai tā pielikumu noteikumiem vai piegādātie Serveri nav iemontēti statnēs, vai saskaņā ar Līguma 4.1.9.apakšpunktu Pasūtītājam nav iespējams Serveru ražotāja mājas lapā pārliecināties par ražotāja garantijas nodrošināšanas uzsākšanu, Līguma 10.1.2.apakšpunktā noteiktā Pasūtītāja pilnvarotā persona neparaksta pavadzīmi par Serveru Piegādi, par ko sagatavo un nosūtīta uz Izpildītāja pilnvarotās personas e-pastu attiecīgu pretenziju.
5.4. Līguma 5.3. apakšpunktā minētajā gadījumā Izpildītājs par saviem līdzekļiem novērš attiecīgās neatbilstības atbilstoši Līguma un tā pielikumu noteikumiem.
5.5. Serveru Piegāde ir uzskatāma par veiktu atbilstoši Līguma un tā pielikumu noteikumiem un Serveru ražotāja garantijas nodrošināšana ir uzskatāma par uzsāktu ar dienu, kad Līguma 10.1.2.apakšpunktā noteiktā Pasūtītāja pilnvarotā persona un Līguma 10.1.3.apakšpunktā noteiktā Izpildītāja pilnvarotā persona abpusēji ir parakstījušas pavadzīmi par Serveru Piegādi.
5.6. Līguma 5.5.apakšpunktā minētajā pavadzīmē obligāti iekļauj šādu informāciju: Līguma numurs; Pasūtītājs, Izpildītājs, Serveru nosaukumi, seriālie numuri, piegādes adrese, Serveru cena un kopējā summa un Serveru ražotāja garantijas laiks.
5.7. Izpildītājs veic Darbus (tajā skaitā Līguma 1.pielikuma 1.punkta “Vispārējās prasības” tabulas 2.punkts) 180 (viens simts astoņdesmit) kalendāro dienu laikā pēc Līguma 5.1.apakšpunktā noteiktā integrācijas plāna apstiprināšanas. 
5.8. Darbi uzskatāmi par pabeigtiem atbilstoši Līguma un tā pielikumu noteikumiem ar dienu, kad pēc Piegādāto Serveru Darbu pabeigšanas atbilstoši Līguma 1.pielikuma 1.punkta “Vispārējās prasības” tabulas 7.punktam un Serveru drošības ievainojamību pārbaudes veikšanas atbilstoši Līguma 1.pielikuma 1.punkta “Vispārējās prasības” tabulas 8.punktam Pasūtītājs nav konstatējis neatbilstības.
5.9. Par pabeigtajiem Darbiem Līguma 10.1.2.apakšpunktā noteiktā Pasūtītāja pilnvarotā persona un Līguma 10.1.3.apakšpunktā noteiktā Izpildītāja pilnvarotā persona abpusēji paraksta aktu par Piegādāto Serveru Darbiem.
5.10. Līguma 5.9.apakšpunktā minētajā aktā obligāti iekļauj šādu informāciju: Līguma numurs; akta nosaukums, kas raksturo tā būtību; Pasūtītājs; Izpildītājs; Piegādāto Serveru veikto Darbu adrese, veikto Darbu kopējā summa, un informāciju vai pabeigtie Darbi ir/nav veikti Līgumā noteiktā termiņā, izpildes termiņa kavējumu darba dienās un Līguma punktu, kurā paredzēta atbildība par Darbu izpildes termiņa kavējumu.
5.11. Ja Izpildītājs objektīvu (pierādāmu) apstākļu dēļ (pārtraukta Serveru ražošana u.tml.) nevar piegādāt Līguma pielikumā norādītos Serverus, Izpildītājs var piedāvāt Pasūtītājam ekvivalenta/-u Servera/-u piegādi ar tādu pašu vai labāku raksturojumu un tehniskajiem parametriem (ja par Izpildītāja piedāvāto Serveri tika piešķirti punkti vērtējot saimnieciski visizdevīgāko piedāvājumu, tas jāņem vērā Servera nomaiņas gadījumā), nepārsniedzot Līguma pielikumā norādīto Servera/-u cenu. Pušu vienošanās gadījumā tiek veikti attiecīgi grozījumi Līgumā.
5.12. Līguma 5.11.apakšpunktā noteiktajā gadījumā, Pasūtītājs pārbauda piedāvāto Serveru atbilstību Ministru kabineta 2015.gada 28.jūnija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk – MK noteikumi Nr.442) 4.1, 36.1 un Valsts drošības iestāžu Informācijas tehnoloģiju drošības rekomendācijām un, konstatējot neatbilstību, pirms saskaņojuma sniegšanas saskaņā ar MK noteikumu Nr.442 36.3punktu, nosūta informāciju par attiecīgā piedāvātā Servera ražotāju, tā patieso labuma guvēju un informāciju par valsti, kurā piedāvātā iekārta un/vai licence ražota, pārbaudei Satversmes aizsardzības birojam. Gadījumā, ja tiek saņemts negatīvs atzinums no minētās valsts drošības iestādes par Izpildītāja piedāvātās iekārtas un/vai licences ražotāju un/vai ražotājvalsti, Pasūtītājs iekārtas un/vai licences nomaiņu nesaskaņo.
6. SERVERU RAŽOTĀJA GARANTIJA
6.1. Izpildītājs nodrošina piegādātajiem Serveriem 5 (piecu) gadu ražotāja garantiju no Līguma 5.5.apakšpunktā noteiktās pavadzīmes abpusējas parakstīšanas dienas. Serveru ražotāja garantijas nodrošināšanas vieta ir Talejas iela 1, Rīga.
6.2. Serveru ražotāja garantijas laikā pēc Pasūtītāja pieprasījuma Izpildītājs bez maksas nodrošina šādus pakalpojumus, ievērojot Līguma 2.pielikumā noteikto bojājumu novēršanas kārtību un termiņu:
6.2.1. Servera/-u diagnosticēšanu – pārbaudi ar mērķi identificēt iespējamās Servera/-u komponenšu darbības problēmas;
6.2.2. Servera/-u bojāto komponenšu nomaiņu ekspluatācijas vietā; 
6.2.3. nomainīto komponenšu konfigurācijas un darbības atjaunošanu;
6.2.4. palīdzību Servera/-u komponenšu testēšanā, ja ir tāda nepieciešamība;
6.2.5. konsultāciju sniegšanu latviešu valodā Servera/-u slēguma maiņā vai uzlabošanā;
6.2.6. palīdzības sniegšanu Servera/-u konfigurācijas korekciju veikšanai, Servera/-u programmatūras (firmware) uzstādīšanai un atjaunošanai, ja ir tāda nepieciešamība. 
6.3. Gadījumā, ja bojājumu skaits, kuri izraisījuši Servera/-u pilnīgu nepieejamību, vienam Serverim viena kalendārā gada laikā sasniedz 3 (trīs) reizes, Izpildītājs bez maksas 90 (deviņdesmit) kalendāro dienu laikā no Pasūtītāja pilnvarotās personas, kas noteikta Līguma 10.1.2.apakšpunktā, elektroniska pieprasījuma nosūtīšanas uz Līguma 10.1.3.apakšpunktā noteiktās Izpildītāja pilnvarotās personas e-pastu, nomaina Serveri/-us vai aizvieto ar citu modeli, kura tehniskie parametri atbilst Līguma 1.pielikuma 2.punktā noteiktajām minimālajām prasībām vai citu/-iem Serveri/-iem ar labākiem tehniskajiem parametriem, ievērojot Līguma 5.11.apakšpunktā noteiktos iemeslus un kārtību un veic uz nomaināmā Servera esošo informācijas sistēmu datu migrāciju, saskaņojot to ar Pasūtītāju. Par šādiem bojājumiem tiek uzskatīti tādi bojājumi, kuri izsauc Servera pilnīgu darbspējas zudumu vai bojājumi, kuru novēršanai ir nepieciešams izslēgt Serveri uz laiku, kas pārsniedz Līgumā noteiktos bojājumu novēršanas maksimālos termiņus.
6.4. Izpildītājs nodrošina bojāto Serveru komponenšu aizstāšanu uz remonta laiku ar līdzvērtīgām vai augstākas veiktspējas Serveru komponentēm.
6.5. Serveru ražotāja garantijas laikā Pasūtītājam ir tiesības veikt Serveru drošības pārbaudes ar Nessus (https://www.tenable.com/products/nessus/nessus-professional) skenēšanu. Par iegūtajiem rezultātiem tiks paziņots uz Līguma 10.1.3.apakšpunktā noteiktās Izpildītāja pilnvarotās personas e-pastu un tam būs jāveic konstatēto neatbilstību novēršana.
6.6. Pasūtītājam ir tiesības mainīt Servera/-u atrašanās vietu Rīgas pilsētas robežās, informējot Izpildītāju par to ne vēlāk kā 1 (vienu) nedēļu pirms Servera/-u atrašanās vietas maiņas.
6.7. Izpildītājs garantē piegādātā/-o un/vai ražotāja garantijas laikā nomainītā/-o Servera/-u un to komponenšu kvalitātes atbilstību to ražotāja noteiktajiem standartiem un tehniskajiem rādītājiem attiecīgajam preces veidam, kā arī normatīvajiem aktiem un Līguma un tā pielikumu noteikumiem.
6.8. Pasūtītājam Serveru ražotāja garantijas ietvaros tiek nodrošināta kontaktēšanās iespēja latviešu valodā ar Izpildītāja tehniskā atbalsta dienestu un speciālistiem, izmantojot elektronisko pastu un tālruni.
7. PUŠU ATBILDĪBA
7.1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
7.2. Pasūtītāja atbildība:
7.2.1. par Līguma 2.3. un/vai 2.4.apakšpunktā noteiktā maksājuma termiņa kavējumu Izpildītājam ir tiesības prasīt Pasūtītājam maksāt līgumsodu 0,1% (procenta vienas desmitās daļas) apmērā no termiņā nesamaksātās summas par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no termiņā nesamaksātās summas bez PVN.
7.3. Izpildītāja atbildība:
7.3.1. par Līguma 5.2.apakšpunktā noteiktā Serveru Piegādes termiņa kavējumu, Pasūtītājs pieprasa un Izpildītājs maksā līgumsodu 0,1% (procenta vienas desmitās daļas) apmērā no Serveru, kuru Piegāde kavēta, kopējās vērtības par katru nokavēto darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no Serveru, kuru  Piegāde kavēta, kopējās cenas bez PVN;
7.3.2. par Līguma 5.1.apakšpunktā noteiktā integrācijas plāna izstrādes termiņa kavējumu, Pasūtītājs pieprasa un Izpildītājs maksā līgumsodu 100,00 EUR (viens simts euro un 00 centu) apmērā par katru nokavēto darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 5 000,00 EUR (pieci tūkstoši euro un 00 centi); 
7.3.3. par Līguma 5.7.apakšpunktā noteiktā Darbu termiņa kavējumu Pasūtītājs pieprasa un Izpildītājs maksā līgumsodu 200,00 EUR (divi simti euro un 00 centu) apmērā par katru nokavēto darba dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 5 000,00 EUR (piecus tūkstošus euro un 00 centus);
7.3.4.  ja Izpildītājs neievēro Līguma 1.pielikuma 1.punkta “Vispārējās prasības” tabulas 2.punktā noteikto maksimāli pieļaujamo dīkstāves laiku migrācijas darbu laikā vai Līguma 1.pielikuma 1.punkta “Vispārējās prasības” tabulas 2.punkta noteiktajā kārtībā pagarināto dīkstāves laiku migrācijas darbu laikā, Pasūtītājs pieprasa un Izpildītājs maksā līgumsodu 20,00 EUR (divdesmit euro un 00 centus) par katru stundu, kas pārsniedz Līguma 1.pielikumā noteikto maksimāli pieļaujamo dīkstāves laiku vai Līguma 1.pielikumā noteiktajā kārtībā pagarināto dīkstāves katrai uz serveriem izvietotajai datubāzei par katru datubāzi atsevišķi. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 500,00 EUR (piecus simtus euro un 00 centus);
7.3.5. ja Izpildītājs neievēro Līguma 6.3.apakšpunktā noteikto Servera/-u nomaiņas termiņu, Pasūtītājs pieprasa un Izpildītājs maksā līgumsodu 30,00 EUR (trīsdesmit euro un 00 centu) apmērā par katru kavēto kalendāro dienu, kurā nav nodrošināta Servera/-u nomaiņa. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no konkrētās Servera/-u cenas bez PVN;
7.3.6. par Līguma 2.pielikuma 6.punktā noteikto bojājumu novēršanas termiņa neievērošanu Pasūtītājs pieprasa un Izpildītājs maksā līgumsodu 40,00 EUR (četrdesmit euro un 00 centu) apmērā par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no konkrētā Servera/-u cenas bez PVN;
7.3.7. ja Izpildītājs neievēro Līguma 8.punktā noteiktos informācijas neizpaužamības nosacījumus, Pasūtītājs pieprasa un Izpildītājs maksā līgumsodu 1 000,00 EUR (viena tūkstoša euro un 00 centu) apmērā par katru tādu atsevišķu gadījumu;
7.3.8. Izpildītājs ir atbildīgs par piegādāto Serveru atbilstību Latvijas Republikā spēkā esošo normatīvo aktu prasībām.
7.4. Ja nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā darba dienā/stundā pēc Līgumā noteiktās saistības izpildes termiņa un ietver darba dienu, kurā saistība izpildīta. Līguma 5.3. apakšpunktā minētajā gadījumā Servera/-u Piegādes kavējuma laikā netiek ieskaitīts laika periods no Servera/‑u Piegādes saņemšanas dienas līdz pretenzijas nosūtīšanas dienai.
7.5. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu, piedāvājot to nomaksāt šādos termiņos, nepārsniedzot Līguma spēkā esamības termiņu:
7.5.1. 1 (vienā) mēnesī, ja līgumsoda apmērs nepārsniedz 1 000 EUR (vienu tūkstoti euro);
7.5.2. 3 (trīs) mēnešos, ja līgumsoda apmērs ir no 1 001 EUR (viena tūkstoša viena euro), bet nepārsniedz 5 000 EUR (piecus tūkstošus euro);
7.5.3. 6 (sešos) mēnešos, ja līgumsoda apmērs ir no 5 001 EUR (pieci tūkstoši viena euro) un vairāk.
7.6. Ja līgumsoda summa pārsniedz 1 001 EUR (vienu tūkstoti un vienu euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
7.7. Līgumsoda samaksa neatbrīvo Puses no pārējo Līguma saistību izpildes.
7.8. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
7.9. Izpildītājs attiecībā pret Pasūtītāju ir atbildīgs arī par savu apakšuzņēmēju un piesaistīto speciālistu veiktajām darbībām ciktāl tās ietekmē Līguma izpildi no Izpildītāja puses. 
8. INFORMĀCIJAS NEIZPAUŽAMĪBA
8.1. Izpildītājs apņemas visā Līguma darbības laikā, kā arī pēc tam neizpaust trešajām personām šī Līguma tekstu, kā arī sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju vai trešajām personām. Visa informācija, ko Pasūtītājs sniedz Izpildītājam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Pasūtītāja rakstiskas piekrišanas.
8.2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pasūtītāja administrācijas un grāmatvedības sagatavotos publiska rakstura pārskatos un atskaitēs u.tml.).
9. NEPĀRVARAMA VARA
9.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
9.2. Par nepārvaramu varu netiek uzskatītas tehniskas dabas problēmas, speciālistu nepieejamība (ja vien minētās problēmas tieši neizriet no nepārvaramas varas).
9.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 10 (desmit) darba dienu laikā pēc šādu apstākļu iestāšanās, rakstiski jāinformē par to otra un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
9.4. Puses tiek atbrīvotas no atbildības saskaņā ar Līguma 9.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 9.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
9.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
10. CITI NOTEIKUMI
10.1. Pušu pilnvarotās personas:
10.1.1. nosūtīt Līguma 5.2.apakšpunktā paredzētos Servera/-u Piegādes pasūtījumus, tādējādi uzņemoties finanšu saistības, kā arī veikt citas ar Līguma izpildi saistītās darbības, ar kurām tiek uzņemtas finanšu saistības – Valsts ieņēmumu dienesta Informātikas pārvaldes direktors (e-pasts: vid@vid.gov.lv) vai viņa prombūtnē persona, kas pilda viņa pienākumus (e-pasts: vid@vid.gov.lv), vai Valsts ieņēmumu dienesta Informātikas pārvaldes direktora vietniece, Rīgas tehniskā atbalsta daļas vadītāja ____________ (e-pasts: vid@vid.gov.lv); 
10.1.2. parakstīt Līguma 5.5.apakšpunktā noteikto pavadzīmi un 5.9.apakšpunktā noteikto aktu, saskaņot Līguma 5.1.apakšpunktā noteikto integrācijas plānu un risināt citus organizatoriskos jautājumus, kas saistīti ar Līguma izpildi, ir tiesīgas šādas pilnvarotās personas: __________________;
10.1.3. no Izpildītāja puses: ___________.
10.2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem Latvijas Republikas normatīvajiem aktiem.
10.3. Ja kādai no Pusēm tiek mainīts juridiskais statuss, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem. Vēstules par šajā Līguma apakšpunktā minētās informācijas nomaiņu no Pasūtītāja puses ir tiesīgs sūtīt VID patstāvīgās struktūrvienības direktors, direktora vietnieks vai persona, kura viņus aizvieto. 
10.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
10.5. Izpildītājs nedrīkst nodot savas tiesības, kas saistītas ar Līgumu, trešajai personai bez Pasūtītāja iepriekšējas rakstiskas piekrišanas.
10.6. Strīdus, kas var rasties šī Līguma izpildes rezultātā vai saistībā ar šo Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.
10.7. [bookmark: _Hlk141425962]Izpildītājs 2 (divu) darba dienu laikā rakstveidā informē Pasūtītāju:
10.7.1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
10.7.2. ja mainās Izpildītāja dalībnieki, valdes un padomes locekļi, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta;
10.7.3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.  
10.8. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
10.9. Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem.
10.10. Par Līguma grozījumiem Puses vienojas rakstiski, izņemot Līguma 10.3.apakšpunktā minētās informācijas nomaiņas gadījumā, kad rakstiskas vienošanās nav jāslēdz, bet attiecīgās vēstules tiek pievienotas Līgumam un kļūst par tā neatņemamām sastāvdaļām. Rakstiskās vienošanās pievienojamas Līgumam un tās kļūst par Līguma neatņemamām sastāvdaļām. Puses var veikt šādus būtiskus Līguma grozījumus – precizēt Līgumā noteikto Servera/-u tehnisko specifikāciju un to piegādes termiņus, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai, lai novērstu kļūdas.
10.11. Izpildītāja piesaistītais/-ie PIL 63.panta otrajā daļā minētais/-ie apakšuzņēmējs/-i, ir: _______________. Šajā apakšpunktā minētajam/-iem apakšuzņēmējam/-iem nododamā Līguma izpildes daļa ir______________. 
10.12. Izpildītāja piesaistītais/-ie apakšuzņēmējs/-i, uz kura/-u iespējām Izpildītājs balstījies, lai apliecinātu savu kvalifikāciju ir ___________________.
10.13. Izpildītājam piesaistītie apakšuzņēmēji, izņemot Līguma 10.11. un 10.12.apakšpunktā norādītos apakšuzņēmējus, ir ________________. 
10.14. Izpildītājam ir pienākums informēt Pasūtītāju par jaunu apakšuzņēmēju piesaisti un to atbilstību Līguma 10.23.apakšpunktā noteiktajām prasībām.
(Līguma 10.11., 10.12., 10.13.apakšpunkts tiks papildināts atbilstoši izvēlētā pretendenta piedāvājumam).
10.15. Izpildītājs ir tiesīgs, rakstiski saskaņojot ar Pasūtītāju, veikt apakšuzņēmēju nomaiņu, kā arī papildus apakšuzņēmēju iesaistīšanu Līguma izpildē saskaņā ar PIL 62.panta noteikumiem.
10.16. Piedāvājot apakšuzņēmēju nomaiņu vai papildus apakšuzņēmēju iesaistīšanu, Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
10.17. Pasūtītājs nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:
10.17.1. Pasūtītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām un Līguma 10.23.apakšpunktā noteiktajām prasībām (tajā skaitā, ja nav iesniegts Līguma 10.16.apakšpunktā noteiktais apliecinājums);
10.17.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūras dokumentos noteiktajām prasībām, vai tas atbilst PIL 42.panta otrajā daļā (izņemot 8. un 9.punktu) minētajiem pretendentu izslēgšanas iemesliem; 
10.17.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās Līguma vērtības, atbilst PIL 42.panta otrajā daļā  (izņemot 8. un 9.punktu) minētajiem pretendentu izslēgšanas iemesliem;
10.17.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.18. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.19. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju.
10.20. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem. Pasūtītāja vārdā šajā apakšpunktā noteikto lēmumu pieņem VID Finanšu pārvaldes direktors vai persona, kura viņu aizvieto.
10.21. Izpildītāja patiesā labuma guvējs ir ______________. Izpildītājam ir pienākums nekavējoties ziņot Pasūtītājam par Izpildītāja patiesā labuma guvēja maiņu. Ja patiesais labuma guvējs neatbilst MK noteikumu Nr. 442 36.1punktam, tad, saskaņā ar MK noteikumu Nr.442 36.3punktu, Pasūtītājs informāciju par patieso labuma guvēju nosūta pārbaudei Satversmes aizsardzības birojam. 
(Tiks papildināts atbilstoši izvēlētajam pretendentam)
10.22. Izpildītāja speciālisti, pilnvarotās personas un apakšuzņēmēji ir:
10.22.1. [bookmark: _Hlk151973032]atbilstoši MK noteikumu Nr. 442 36.1punkta prasībām;
10.22.2. [bookmark: _Hlk137019665][bookmark: _Hlk170716263][bookmark: _Hlk151973099]tādi, par kuriem Pasūtītājs ir saņēmis pozitīvu atzinumu no kompetentajām drošības iestādēm, atbilstoši MK noteikumu Nr.508 16.punktā un MK noteikumu Nr.100 6.punktā (neattiecas uz apakšuzņēmējiem) noteiktajam.
10.23. Līgums ir sastādīts uz _ (__________) lappusēm. Tā neatņemama sastāvdaļa ir 1.pielikums uz _ (______) lappusēm, 2.pielikums uz _(_______) lappusēm un 3.pielikums uz _(_____) lappusēm. Līgums un tā pielikumi sastādīti latviešu valodā elektroniska dokumenta veidā un parakstīts ar drošu elektronisko parakstu.


PUŠU REKVIZĪTI UN PARAKSTI

	Pasūtītājs
Valsts ieņēmumu dienests
Talejas iela 1, Rīga, LV-1978
Vienotais reģ. Nr. 90000069281
PVN maksātāja Nr. LV90000069281
Tālr.: +371 67122689
eAdrese: _DEFAULT@90000069281
E-pasts: vid@vid.gov.lv

Norēķinu rekvizīti: 
Valsts kase
Kods: TRELLV22
Konta Nr.: LV26TREL2130056037000

	Izpildītājs

Adrese:
Vienotais reģ. Nr. 
PVN maksātāja Nr. 
Tālr.: 
eAdrese:
E-pasts: 

Norēķinu rekvizīti:

Kods: 
Konta Nr.: 

	
Ģenerāldirektor__ /____________/ 
	
______________________




1.pielikums
Līgumam Nr. FM VID 2024/188

TEHNISKĀ SPECIFIKĀCIJA UN CENA

Valsts ieņēmumu dienests, tā ģenerāldirektora _______________________________ personā, kur__ rīkojas saskaņā ar likumu “Par Valsts ieņēmumu dienestu” (turpmāk – Pasūtītājs vai VID), no vienas puses, un
______________, tā ___________, kur_ rīkojas saskaņā ar statūtiem (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz atklātā konkursa Nr. FM VID 2024/188 “RISC serveru piegāde” rezultātiem, vienojas par šādu Serveru specifikāciju un cenu:
1. Vispārējās prasības
(Līgums tiks papildināts atbilstoši Nolikuma 2.pielikuma “Tehniskais piedāvājums” 1.tabulai un izvēlētā pretendenta iesniegtajam piedāvājumam)

2. Prasības Serveriem:
2.1. RISC viena servera tehniskā specifikācija:

(Līgums tiks papildināts atbilstoši Nolikuma 2.pielikuma “Tehniskais piedāvājums” 2.tabulai un izvēlētā pretendenta iesniegtajam piedāvājumam)

2.2. Izpildītāja Servera tehniskie kritēriji, par ko Izpildītāja piedāvājumam tika piešķirti punkti, vērtējot saimnieciski visizdevīgāko piedāvājumu un, kas jāņem vērā šo Serveru nomaiņas gadījumā:
(Līgums tiks papildināts atbilstoši Nolikumam un izvēlētā pretendenta piedāvājumam)
3. Serveru cena:

(Līgums tiks papildināts atbilstoši Nolikuma 3.pielikumam “Finanšu piedāvājums” un izvēlētā pretendenta iesniegtajam piedāvājumam)

Pušu paraksti
Pasūtītājs:					 Izpildītājs:
Valsts ieņēmumu dienests			_______________


Ģenerāldirektor__ ______________		__________________

2.pielikums
Līgumam Nr. FM VID 2024/188

BOJĀJUMU PIETEIKŠANA UN NOVĒRŠANA 

Valsts ieņēmumu dienests, tā ģenerāldirektora _______________________________ personā, kur__ rīkojas saskaņā ar likumu “Par Valsts ieņēmumu dienestu” (turpmāk – Pasūtītājs vai VID), no vienas puses, un
______________, tā ___________, kur_ rīkojas saskaņā ar statūtiem (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, vienojas par šādu piegādātā/-o Servera/-u bojājumu pieteikšanas un bezmaksas novēršanas kārtību un laikiem:
1. Pasūtītāja atbildīgā persona – Informātikas pārvaldes Ekspluatācijas daļas Datubāzu administrēšanas nodaļas darbinieki - par konstatētajiem Servera/-u bojājumiem (defektiem vai traucējumiem to darbībā) (turpmāk – Bojājumi) paziņo Izpildītājam, nosūtot Bojājuma pieteikumu uz elektroniskā pasta adresi: ____________ un vienlaikus piesakot pa tālruni: _______. Par šajā punktā norādītās Izpildītāja kontaktinformācijas izmaiņām, Izpildītājs nekavējoties rakstiski informē Pasūtītāja pilnvaroto personu, nosūtot e-pastu uz adresi ______________.
2. Bojājuma pieteikumā Pasūtītāja atbildīgā persona norāda pieteicēja vārdu un uzvārdu, ieņemamo amatu, tālruņa numuru, elektroniskā pasta adresi, noslēgtā Līguma numuru, Servera/-u Bojājuma veidu, Servera/-u atrašanās vietu, problēmas būtību un norāda prioritātes līmeni. 
3. Bojājumu pieteikumu nosūtīšanas laiks tiek fiksēts uz Pasūtītāja elektroniskā pasta servera atskaites izdrukas, kas nepieciešamības gadījumā katrai no Pusēm var kalpot par pierādījumu par attiecīgā Bojājuma pieteikuma nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu.
4. Pasūtītāja atbildīgās personas Bojājumu pieteikumi tiek fiksēti Izpildītāja informācijas sistēmā.
5. Bojājuma novēršanas laikā tiek novērsts konstatētais Bojājums un atjaunota pilnvērtīga Servera/-u darbība.
6. Visi Bojājumi no to pieteikšanas brīža jānovērš un jāatjauno pilnvērtīga Servera/-u darbība nākamās darba diena laikā (next business day on site), ja nepieciešams, ierodoties Servera/- u ekspluatācijas vietā. Pieteiktais Bojājums ir jārisina sadarbībā ar ražotāju līdz tā pilnīgai novēršanai. Ja Bojājumu nav iespējams atrisināt pa tālruni vai, izmantojot attālinātās piekļuves iespējas, Izpildītājs, saskaņojot ar Pasūtītāja atbildīgo personu, nodrošina speciālistu ierašanos pie Pasūtītāja un Bojājumu risina Pasūtītāja telpās Talejas ielā 1, Rīgā.
7. Ja Bojājuma novēršanai ir nepieciešams apturēt Servera/-u darbību, šie darbi, saskaņojot ar Pasūtītāja atbildīgo personu, var tikt veikti ārpus Pasūtītāja darba laika.
8. Pēc Servera/-u Bojājumu novēršanas Izpildītājs, izmantojot funkciju “REPLAY”, nosūtot e-pastu, informē Pasūtītāja atbildīgo personu, kas nosūtījusi Bojājumu pieteikumu, par veiktajām darbībām  Servera/-u Bojājumu novēršanai:
8.1. Servera/-u darbības atjaunošana avārijas bojājumu gadījumos bez papildu samaksas;
8.2. telefoniskas konsultācijas vai tehniska palīdzība Pasūtītāja telpās;
8.3. Servera/-u remonts vai maiņa to bojājumu gadījumā bez papildu samaksas;
8.4. Servera/-u, tai skaitā programmatūru, darbības nodrošināšana pilnā funkcionalitātē pēc labojumiem, jauninājumiem vai versijas nomaiņas. 
9. Reakcijas laiks no Bojājuma pieteikšanas brīža nedrīkst būt ilgāks kā:
9.1. 3 (trīs) stundas darbdienās laika periodā no plkst. 8.00 līdz plkst. 20.00 kritiskas prioritātes gadījumā. Kritisks prioritātes līmenis – ja Bojājums padara neiespējamas VID informācijas sistēmas darbības būtiskas funkcijas;
9.2. 8 (astoņas) stundas darbdienās laika periodā no plkst. 8.00 līdz plkst. 20.00 augstas prioritātes gadījumā. Augsts prioritātes līmenis – visos citos gadījumos, izņemot šī pielikuma 9.1.apakšpunktā noteikto gadījumu, kuros Bojājums skar VID informācijas sistēmu, samazinot tās izmantojamību un/vai veiktspēju, taču tieši neapdraud VID informācijas sistēmas darbības būtisku funkciju veikšanu;
9.3. 24 (divdesmit četras) stundas darbdienās laika periodā no plkst. 8.00 līdz plkst. 20.00 normālas prioritātes gadījumā. Normāls prioritātes līmenis – ja tiek lūgta konsultatīva rakstura palīdzība. 
10. Tiesības noteikt pieteiktā Bojājuma prioritātes līmeni – kritisks, augsts vai normāls – ir Pasūtītāja atbildīgajām personām.
11. Reakcijas laikā Izpildītājs sazinās ar Pasūtītāja atbildīgo personu, kura pieteikusi Bojājumu, informē par iespējamajiem risinājumiem. 
12. Pasūtītāja atbildīgā persona, izmantojot funkciju “REPLY”, nosūta atbildes e-pastu uz Izpildītāja šī pielikuma 8.punktā noteikto paziņojumu, norādot:
12.1. vai Izpildītāja veiktie Servera/-u Bojājumu novēršanas darbi ir uzskatāmi par izpildītiem un no Pasūtītāja puses pieņemtiem;
12.2. motivētu pretenziju, kurā norāda konstatētos trūkumus Izpildītāja veiktajos Servera/-u Bojājumu novēršanas darbos.
13. Ja Pasūtītāja atbildīgā persona ir nosūtījusi šī pielikuma 12.1.apakšpunktā noteikto apstiprinājuma e-pastu, Servera/-u Bojājums/-i tiek uzskatīts/-i par novērstu/-iem tajā stundā/dienā, kad Izpildītājs ir nosūtījis Pasūtītāja atbildīgajai personai šī pielikuma 8.punktā noteikto e-pastu.
14. Ja Pasūtītāja atbildīgā persona ir nosūtījusi šī pielikuma 12.2.apakšpunktā noteikto pretenzijas e-pastu, Izpildītājs nekavējoties novērš Pasūtītāja atbildīgās personas e-pastā norādītos trūkumus un, izmantojot funkciju “REPLY”, atkārtoti informē Pasūtītāja atbildīgo personu, kas nosūtījusi pretenziju, par Servera/-u Bojājumu novēršanu. Pasūtītāja atbildīgā persona rīkojas, ievērojot šī pielikuma 12.punktā noteikto.
15. Izpildītājs nodrošina Pasūtītāja atbildīgās personas šī pielikuma 1.punktā noteikto pieteikumu pieņemšanu par Servera/-u Bojājumu 24 (divdesmit četras) stundas diennaktī 7 (septiņas) dienas nedēļā.


Pušu paraksti

Pasūtītājs:					 Izpildītājs:
Valsts ieņēmumu dienests			__________
		
Ģenerāldirektor__ ______________		_____________











3.pielikums
Līgumam Nr. FM VID 2024/188

Speciālisti un prasības to nomaiņas gadījumā

Valsts ieņēmumu dienests, tā ģenerāldirektora _______________________________ personā, kur__ rīkojas saskaņā ar likumu “Par Valsts ieņēmumu dienestu” (turpmāk – Pasūtītājs vai VID), no vienas puses, un
______________, tā ___________, kur_ rīkojas saskaņā ar statūtiem (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz atklātā konkursa Nr. FM VID 2024/188 “RISC serveru piegāde” rezultātiem, vienojas par šādiem speciālistiem un prasībām to nomaiņas gadījumā:

1. Speciālisti un prasības to nomaiņas gadījumā:

	Speciālista
vārds, uzvārds
	Speciālistam izvirzītās prasības, tā nomaiņas gadījumā

	
	



(Tiks papildināts atbilstoši izvēlētā pretendenta piedāvājumam)

2. Izpildītāja speciālisti un to pieredze un kvalifikācija, par ko Izpildītāja piedāvājumam tika piešķirti punkti, vērtējot saimnieciski visizdevīgāko piedāvājumu un, kas jāņem vērā šo speciālistu nomaiņas gadījumā:
	Nr.
	[bookmark: _Toc486927404][bookmark: _Toc62570270]Speciālistu pieredze un kvalifikācija
	Piedāvātie speciālisti
	Maksimāli iegūstamais punktu skaits
	Punktu piešķiršanas metodika
	Piešķirtie punkti

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	



 (Tiks papildināts atbilstoši izvēlētā pretendenta piedāvājumam)

Pušu paraksti


	Pasūtītājs:	
Valsts ieņēmumu dienesta

ģenerāldirektor__  ______________
                          
	Izpildītājs:
_______________

________________




